
МЕТОДИКА ЗА ОПРЕДЕЛЯНЕ НА 
КОМПЛЕКСНАТА ОЦЕНКА НА ОФЕРТА
за възлагане чрез публична покана на обществена поръчка с предмет: 

„Строително-ремонтни дейности на водолечебен сектор за нуждите на „Специализирани болници за рехабилитация - Национален комплекс” ЕАД, филиал Павел баня“
Възложител: „Специализирани болници за рехабилитация – Национален комплекс” ЕАД
І. ПОКАЗАТЕЛИ И ОТНОСИТЕЛНАТА ИМ ТЕЖЕСТ
Показателите за оценка на всяка оферта и техните относителни тежести са:

1. Показател „Цена“ (Пц), с относителна тежест 40;

2. Показател „Мерки за осигуряване качеството на изпълнението“ (Пмоки), с относителна тежест 60;
ІІ. ОПРЕДЕЛЯНЕ НА ОЦЕНКАТА ПО ВСЕКИ ПОКАЗАТЕЛ
1. Оценката по Показателя „Цена“ (Пц) се определя, като се изчисли съотношението между най-ниската обща цена за изпълнение на поръчката, предложена от участник и общата цена за изпълнение на поръчката, предложена от участника, чиято оферта се оценява, по следната формула:

              Цмин х 40
Пц = ----------------, където:


      Цуч
· Цмин е най-ниската обща цена за изпълнение на поръчката, предложена от участник;

· Цуч е общата цена за изпълнение на поръчката, предложена от участника, чиято оферта се оценява;

· 40 е максималната стойност на относителната тежест на Показателя „Цена“ (Пц) в точки.
2. Оценката по Показателя „Мерки за осигуряване качеството на изпълнението“ Участникът получава точки по долуописания начин за всеки компонент, разработен в техническото предложение: 

	Описание на технологично обусловена последователност на дейностите по техническата спецификация по всяка от предвидените части и съответно включените в нея видове СРР. Описание на контрола, който ще се осъществява по всеки от видовете дейности по договора с посочени отговорни лица за осъществяване на контрол.
	10, 5 или 0 точки

	Подробно описание на възможните рискове при изпълнението на дейностите по договора с посочване на мерки за предотвратяване на възможните рискове.
	10, 5 или 0 точки

	Подробно описание с посочване на конкретни мерки за избор, складиране и влагане на материалите, които ще се използват на обекта, като мерките гарантират високо качество на използваните материали и минимизиране на риска от повреждане, погиване и влошаване на качеството на материалите. Подробно описание на система за контрол върху влаганите материали, който да гарантира своевременната и съобразно сроковете по проекта на договора подмяна на материали при установяване на несъответствие, както и система за контролирана замяна на материали при обективна необходимост с цел запазване на интересите на възложителя и постигане на необходимото качество, като при посочените мерки участникът се е съобразил  с дейността на Възложителя.
	10, 5 или 0 точки

	В офертата е разработено подробно разпределение на човешките ресурси и отговорностите на отделните специалисти, участващи в процеса на изпълнение на дейностите по специалности, от което е видно, че необходимите ресурси са разпределени равномерно във времето; предвидена е адекватна система за взаимозаменяемост и обезпечаване на необходимите специалисти на всяко място и във всеки момент. Посочен е подходящ и съобразен със спецификата на дейностите на Възложителя начин за вътрешнофирмена комуникация между отделните специалисти, както и с представители на Възложителя, гарантираща добра координация и недопускане неизпълнение или забавяне на конкретни задължения.
	10, 5 или 0 точки

	Участникът е посочил и описал разработена и внедрена документация – вътрешни актове, заповеди, стандарти и други относими документи, съдържащи конкретни разпоредби, обезпечаващи недопускане на грешки от технологично естество, недопускане на отклонения от предвиденото; 
	10, 5 или 0 точки

	В офертата е представено пълно описание на всички мероприятия от подготвителния период, подлежащи на съгласуване и предварителен контрол от страна на възложителя, както и метод за работа при установяване на несъответствия с възложената работа с цел своевременното им отстраняване.
	10, 5 или 0 точки


За всеки един от гореописаните компоненти участникът получава 10, 5 или 0 точки.

10 точки получава участник, който е разработил съответния компонент пълно и подробно.

5 точки получава участник, който е разработил съответния компонент формално и схематично.

0 точки получава участник, в чието техническо предложение липсва или на практика не е разработен съответният компонент.

Под „пълно и подробно“ се разбира детайлно описание на дейностите по съответния компонент, включващо конкретни мерки, гарантиращи качествено изпълнение и защита интереса на възложителя.

Под „формално и схематично“ се разбира непълно и/или неясно описание, което не включва конкретни мерки, гарантиращи качествено изпълнение и защита интереса на възложителя.
ІІІ. МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА 
Максималната възможна стойност на Комплексната оценка на оферта (КОО) е 100 точки. Изчислява се по следната формула: КОО = Пц + Пмоки, където:

· Пц е оценката на офертата по Показателя „Цена“;

· Пмоки е оценката на офертата по Показателя „Мерки за осигуряване качеството на изпълнението“.
ІV. РАЗГЛЕЖДАНЕ И КЛАСИРАНЕ НА ОФЕРТИТЕ

Когато офертата на участник съдържа предложение с числово изражение, което подлежи на оценяване и е с повече от 20 на сто по-благоприятно от средната стойност на предложенията на останалите участници по същия показател за оценка, комисията спазва разпоредбите на чл. 70 от ЗОП.

Когато комисията установи, че ценовото предложение на участник съдържа единична цена на вид СРР, която е необичайно по-ниска от средната стойност на единичните цени на останалите участници за същия вид СРР, комисията може да изиска от него подробна писмена обосновка за начина на нейното образуване. Комисията определя разумен срок за представяне на обосновката, който не може да бъде по-кратък от три работни дни от получаване на искането за това. Комисията може да приеме писмената обосновка на участника и да допусне офертата до оценяване и класиране, когато са посочени обективни обстоятелства, свързани с:

1. оригинално решение за изпълнение на обществената поръчка;

2. предложеното техническо решение;

3. наличието на изключително благоприятни условия за участника;

4. икономичност при изпълнение на обществената поръчка;

5. получаване на държавна помощ.

Когато участникът не представи в срок писмената обосновка или комисията прецени, че посочените обстоятелства не са обективни, комисията не допуска офертата до оценяване и класиране.
Класирането на офертите се извършва от комисията от длъжностни лица, определени от възложителя, в низходящ ред на получените Комплексни оценки, като на първо място се класира офертата с най-висока Комплексна оценка. 

В случай, че определените по тази методика комплексни оценки на две или повече оферти са равни, за икономически най-изгодна се приема тази оферта, в която се предлага най-ниска цена. При условие, че и цените са еднакви, се сравняват оценките по показателя „Мерки за осигуряване на качеството на изпълнението“ и се избира офертата с по-висока оценка по този показател. В случай че офертите имат еднаква оценка и по този показател, комисията провежда публично жребий за определяне на изпълнител.

